Here is a page extracted from Wikipedia that may contain CSS, HTML, and a lot of unformatted text.

Title: Coturnix coturnix
Content: A gualla (Coturnix coturnix (Linnaeus, 1758)) ye una especie d'au d'a orden d'os Galliformes y familia Phasianidae que ye chicota y compacta, de 16–18 cm de luengo con una envergadura de 32–35 cm.

Ista ye una especie terrestre, s'alimenta de simients y insectos en o suelo. Ye notoriament dificil de veyer, se mantiene amagada en os cautivos y ye reticent a volar, preferindo esmoscar-se en o suyo puesto.

A gualla ye muit cazada en o suyo paso per l'aria mediterrania. Un gran numero se captura en os rez a lo luengo d'a costa mediterrania d'Echipto. S'estima que en 2012, mientres a migración d'agüerro, se capturoron 3,4 millons d'aus en o norte d'o Sinai y talment dica 12,9 millons en tot Echipto.

Si as guallas han minchau bellas plantas, encara que se debat qué planta, a carne de gualla puede estar verenosa, y un de cada quatro que consumen carne verenosa se malauta de coturnismo, que se caracteriza per dolor muscular y que puede conducir a problemas renals.

Subespecies 
C. c. coturnix (Linnaeus, 1758).
C. c. conturbans (Hartert, 1917).
C. c. inopinata (Hartert, 1917).
C. c. africana (Temminck & Schlegel).
C. c. erlangeri (Zedlitz, 1912).

Referencias

Vinclos externos 

Coturnix
Aus presents en Aragón
Fauna d'Europa
Fauna d'Asia
Fauna d'Africa